Bede Ferenc: Jogos volt a tizenegyes, de nem csak Buffont kellett volna kiállítani
A BL-negyeddöntõk több olyan esetet is hoztak, amelyben komoly felelõsség hárult a játékvezetõkre. A Real Madrid-Juventus találkozót eldöntõ tizenegyes éppen úgy ezek közé tartott, mint Leroy Sané meg nem adott gólja a Liverpool elleni találkozón. Bede Ferenc, korábbi FIFA-játékvezetõ segített egy kicsit rendbe tenni a történteket.
Nem volt könnyû dolguk a bíróknak a Bajnokok Ligája negyeddöntõiben, ezt leszögezhetjük. Óriási iramban vívott, olykor hihetetlenül feszült mérkõzéseken kellett (volna) hibátlanul fújniuk, ami nem mindig sikerült. A negyeddöntõk visszavágóin - minimum - két olyan eset is volt, amikor elõ lehetett õket venni, a kérdés csak az, hogy jogosan kérnek-e rajtuk számon döntéseket a bosszankodó szurkolók.

"Drámai mérkõzés volt, pont olyan, amiért szeretjük a focit – mondta az Origónak nyilatkozó Bede Ferenc, korábbi FIFA-bíró a Real-Juve mérkõzésrõl, elismerve, õ sem számolt azzal a forgatókönyvvel, hogy az olasz bajnoknak még lehet esélye a továbbjutásra. – Ennek ellenére a küszöbén voltak, és ilyen helyzetben érthetõen nehéz elfogadni, hogy mégsem sikerült. Nem lehet kárhoztatni a Juventus játékosait, még Buffont sem, aki igazi úriembere a sportágnak.

A mérkõzést és a továbbjutást egy 93. percben befújt büntetõ döntötte el, ami óriási vihart kavart, ahogy a 117., talán utolsó BL-meccsén pályára lépõ olasz kapus kiállítása is.

"A büntetõ abszolút megadható volt, hiszen a Real Madrid játékosa (Lucas Vázquez - a szerk.) már felvette a pozíciót, a szerelni próbáló védõ (Medhi Benatia - a szerk.) pedig hátulról fellökte, ahogy a labdához próbált odaférni. Elhiszem, hogy nehéz feldolgozni egy ilyen pillanatot, de a bíró jól döntött, amikor tizenegyest adott. Õ nem mérlegelhet, hogy hányadik perc, kinek a javára dönt és mi járhat ezzel, neki pártatlannak kell lennie."

A tizenegyes tehát jogos volt, de mi a helyzet a kiállítással, ott is jól döntött Michael Oliver?

Ott hibázott a játékvezetõ. Ugyanis nem csak Buffont kellett volna kiállítania, hanem a büntetõt érõen szabálytalankodó Benatiát is, akinek nem volt esélye arra, hogy szabályos körülmények között szerezze meg a labdát. A tumultusban, amikor több Juventus-játékos is körbe vette, ez valósznûleg kiszaladt a fejébõl."

Angol bíróktól a Premier League-ben gyakran látjuk, hogy a reklamáló játékost igyekszik szóban jobb belátásra bírni, és ad neki egy kis idõt, amíg lecsillapodik. Nem lehetett volna itt is így tenni, ahelyett, hogy azonnal kiállítja Buffont - vetettük fel.

"Oliver valóban angol, de itt olyan heves volt a reklamálás, Buffonnál olyan látványosan elszakadt a cérna, hogy joggal mutatta fel a bíró a piros lapot. Láttam, hogy Buffon mutatja a kapitányi karszalagot, de az sem jogosítja fel, hogy húsz centirõl üvöltsön a bíró arcába. Az pedig megint más kérdés, hogy miket mondott. Az ilyenkor elõforduló alapvetõ angol kifejezéseket nem lehet nem meghallani."

A negyeddöntõk másik, ugyancsak nagy vihart kavaró történése a Manchester City-Liverpool mérkõzésen történt, ahol a hazai csapat - a Juvéhoz hasonlóan - 0-3-as hátrányból igyekezett kiharcolni a továbbjutást. Itt Antonio Mateu Lahoz került a célkeresztbe, miután lesnek ítélve nem adta meg Leroy Sané szabályos gólját, amivel 2-0-ra vezethetett volna a City a szünetben.

Az egyértelmûen egy ellenféltõl kapott labda volt, azaz Sané nem lehetett lesen, a gól teljesen szabályos volt. A visszajátszásokból tisztán látszott, hogy Karius kapus a csapattársára, Milnerre ütötte a labdát, és róla pattant a City támadója elé. A játékvezetõ és az asszisztensek nyilván úgy gondolták, hogy a Milner mögött álló City-játékostól került Sané elé a labda."

Bede Ferenc szerint ugyanakkor miután a három játékvezetõ - a vezetõbíró, az asszisztens és az alapvonali asszisztens - a lehetõ legjobb pozícióban volt, érthetetlen, hogy egyikük sem vette észre, hogy Milnerrõl került a labda Sané elé. Ez nagyon komoly hiba, amit az UEFA is így fog értékelni. Oliver esetében pozitív lesz az UEFA értékelése, õ ugyanis a fontosabb kérdésben, a tizenegyes megítlésében jól döntött, az elmaradt kiállítás pedig már nem osztott, nem szorzott."

Adódik a kérdés, hogy a fenti két esetben megoldás lehetett volna-e a videobíró használata. Bede Ferenc nincs teljes mértékben meggyõzõdve errõl. 

A videobíró megítélése korántsem mondható egyértelmûen pozitívnak. Én hétrõl hétre bent ülök szakértõként az egyik tévében, ahol az olasz bajnokikat közvetítik, és miután a Serie A-ban használják a technológiát, elmondhatom, hogy látom, látjuk, hány vitás eset, rossz döntés van még így is. Tény, hogy Sané góljánál segített volna, de a Real-Juve meccsen a bíró tisztán látta, mi történt, ott ki sem kellett volna kérni.

Bede Ferenc szerint az UEFA éppen az olasz és a német bajnokságban, illetve az angol FA-kupában is tapasztalt ellentmondásos tapasztalatok miatt ódzkodik a videobíró bevezetésétõl a BL-ben. Ugyanakkor tény, hogy a nyári oroszországi világbajnokságon használni fogják a technológiát.

"A fociban rengeteg pénz forog, és egyre hangosabb elvárás a videobíró bevezetése. De nem szabad elfelejteni, hogy ott sem egy gép dönt, mint a gólvonaltechnológiánál, ahol a számítógép megmondja, hogy a labda teljes terjedelmével áthaladt-e a gólvonalon, és az eredményt senki nem vitatja, hanem egy ember ül a monitor elõtt - olykor majd ezer kilométerre a mérkõzés helyszínétõl, egy moszkvai irodában - és õ hozza meg a döntést. Ha egy olyan játékvezetõre bízzák ezt a feladatot, aki még életében nem csinált ilyet, ott óhatatlanul benne van a hibázás lehetõsége."

A korábbi FIFA-bíró szerint ugyanakkor biztosra vehetjük, hogy a videobíró maradni fog a fociban, még akkor is, ha a használatával éppen a játék egyik legfontosabb érzelmi eleme kerül veszélybe, ahogy történt az március 20-án a Milan-Chievo találkozón is.

"A foci koreográfiájának fontos része, hogy a reakció közvetlenül az adott esemény bekövetkezése után történik. A gól után ünnepelnek és örülnek, vagy éppen bosszankodnak a játékosok. Most már az olasz bajnokságban rendszeres, hogy hiába van gól, senki nem örül, hanem azt várják, hogy dönt a videobíró, amit nagyon furcsa látni.